पाएं अपने शहर की ताज़ा ख़बरें और फ्री ई-पेपरडाउनलोड करें
सख्ती की वजह से जिले में संक्रमण की रफ्तार में कुछ ठहराव के बीच कोरोना का जानलेवा कहर लगातार जारी है। बुधवार को रतनी प्रखंड के सरता सीआरसी के पद पर प्रतिनियुक्त शिक्षक नंदलाल बिंद की करोना से मौत हो गई। एक सप्ताह पूर्व उनकी तबीयत खराब हो गई थी। स्थिति गंभीर होने पर पांच दिन पूर्व उन्हें पटना के निजी अस्पताल में भर्ती कराया गया था। जहां इलाज के दौरान वे आखिरकार कोरोना से जिंदगी की जंग हार गए। इसके अलावा सदर अस्पताल में दो महिलाओं की मौत का मामला सामने आया है।
मृतकों में घोसी थाना क्षेत्र के लखावर निवासी सोनामती देवी तथा वजीरगंज के सदा प्रवीण का नाम शामिल हैं। सदा प्रवीण अपने संबंधी के यहां काको आई थी, जहां तबीयत खराब होने के बाद उसे सदर अस्पताल के आइसोलेशन वार्ड में भर्ती कराया गया था। बुधवार को इलाज के दौरान उसने दम तोड़ दिया। परिजनों के अनुसार मृतक तेज बुखार एवं सांस की बीमारी से पीड़ित थे। जिसके बाद उन्हें इलाज के लिए सदर अस्पताल में भर्ती कराया गया था। उनका ऑक्सीजन लेवल लगातार गिर रहा था। यहां डाक्टरों ने उन्हें बचाने की भरसक कोशिश की लेकिन अंततः इलाज के दौरान वे जिंदगी की जंग हार गए।
संक्रमण की रफ्तार में ठहराव, 75 मिले नए केस, डेढ़ सौ हुए रिकवर
सख्ती का हो रहा है असर, पॉजिटिव केस में आ रही गिरावट 75 नए पॉजिटिव केस मिले 150 से अधिक हुए रिकवर
जिले में प्रशासनिक सख्ती का असर दिखने लगा है। बुधवार को कोरोना मरीजों की संख्या में गिरावट दर्ज की गई। बुधवार को जिले में नए संक्रमितों की संख्या घटकर मात्र 75 रही वहीं 150 से अधिक लोग रिकवर भी हुए हैं। अधिकारिक जानकारी के अनुसार जिले में एंटीजेन से 40 , ट्रूनेट से 21 और आरटीपीसीआर से 14 समेत कुल 75 नए केस मिला है। जिसके बाद जिले में एक्टिव कोरोना पॉजिटिव मरीजों की संख्या घटकर मात्र 1185 रह गई है। बुधवार को जिले के विभिन्न जांच केन्द्रों पर 1315 लोगों की एनटीजेन जांच की गई है। पॉजिटिव मरीजों में सदर प्रखंड , रेलवे स्टेशन, सदर अस्पताल के अलावा अन्य प्रखंडों के लोग शामिल हैं। इधर कोरोना संक्रमण बढ़ने के बाद स्वास्थ्य विभाग द्वारा सजगता बरतने का निर्देश दिया गया है।
अरवल में भी 78 नए पॉजिटिव केस मिले, बरतें विशेष सतर्कता
सदर अस्पताल में सस्पेक्टेड वार्ड में इलाज के लिए भर्ती दो और मरीजों की बुधवार की सुबह मौत हो गई। आइसोलेशन के नोडल पदाधिकारी डॉ सुनील कुमार के मुताबिक 60 वर्षीय वालिदाद मखमिलपुर निवासी इरफान अंसारी गत 29 अप्रैल को इलाज कराने सदर अस्पताल में पहुंचे थे। उन्हें श्वास की तकलीफ की इलाज शुरू करने के पहले कोविड-19 की जांच रिपोर्ट नेगेटिव आई।कोविड-19 का लक्षण के आधार पर इलाज के दौरान ऑक्सीजन दिया गया। काफी सुधार हो रहा था। अचानक उनकी निधन हो गई। इसी प्रकार द्वारिका प्रसाद अरवल सिपाह निवासी तीन दिन पहले इलाज के लिए पहुंचे थे। जिनकी भी रिपोर्ट नेगेटिव आई थी। लक्षण के आधार पर सस्पेक्टेड मे इलाज चल रहा था,जिनकी बुधवार को मौत हो गई।
कोविड-19 गाइडलाइन का पालन करते हुए सबको पैकेजिंग कर परिजन के इच्छा के मुताबिक अंतिम संस्कार के लिए घाट तक शव वाहन से पहुंचाया गया है। इधर सदर अस्पताल एवं सभी 5 प्राथमिक स्वास्थ्य केंद्र में आयोजित जांच केंद्र पर 839 व्यक्ति की जांच में 78 व्यक्ति का रिपोर्ट पॉजिटिव आई है। सीएस ने बताया कि सदर अस्पताल में 160 की जांच में 17 प्राथमिक स्वास्थ्य केंद्र अरवल में 126 की जांच में 14 प्राथमिक स्वास्थ्य केंद्र कलर में 144 की जांच में 18 प्राथमिक स्वास्थ्य केंद्र करपी में 205 की जांच में 21 प्राथमिक स्वास्थ्य केंद्र कुर्था में 113 व्यक्ति की जांच में 7 तथा प्राथमिक स्वास्थ्य केंद्र वंशी में 91 व्यक्ति की जांच में एक व्यक्ति का रिपोर्ट पॉजिटिव आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn